Wolfgang Hoppe

Wolfgang Hoppe (s. 14. marraskuuta 1957 Apolda) on saksalainen entinen rattikelkkailija. ==Ura== Hoppe syntyi urheilulliseen perheeseen: hänen isänsä Werner ja veljensä Heinz voittivat kumpikin useita kertoja Itä-Saksan mestaruuden motocrossissa. Wolfgang Hoppella itsellään, kuten monilla muillakin menestyneillä rattikelkkailijoilla, on vahva yleisurheilutausta. Vuonna 1976 hän saavutti juniorien Itä-Saksan mestaruuskilpailuissa hopeaa kymmenottelussahttp://www.apoldakompakt.de/19.62.Site..html. Vuonna 1981 hän kouluttautui koneinsinööriksi ja siirtyi rattikelkkailun pariin Raimund Berthgen valmennukseen ASK Vorwärts Oberhof -seuraan, aluksi jarrumieheksi, huomattuaan etteivät lahjat riitä huipputasolle yleisurheilussa. Rattikelkkailussa Hoppesta tuli eräs lajinsa menestyneimmistä urheilijoista kautta aikain. Hän voitti kaksi olympiakultaa, kuusi maailmanmestaruutta ja viisi euroopanmestaruutta sekä lukuisia himmeämpiä mitaleita. Hänen uransa ikimuistoisin hetki oli 1984 Sarajevon olympialaisissa, missä hän voitti kapteenina kultamitalit sekä kahden että neljän miehen kelkkailussa. Hänen pitkäaikaisimpia jarrumiehiään olivat Dietmar Schauerhammer ja Bogdan Musiol. Albervillen olympialaisissa 1992 hän toimi avajaisissa joukkueen lipunkantajana ensimmäistä kertaa Saksojen yhdistymisen jälkeen. Hoppe lopetti uransa jäätyään ulos Naganon olympialaisista 1998 ja siirtyi valmentajaksi. ==Arvokisamitalit== *Olympialaisethttp://sports123.com/bob/mo-2.htmlhttp://sports123.com/bob/mo-4.html *1984 :kahden miehen kelkka: kultaa (Hoppe, Schauerhammer) :neljän miehen kelkka: kultaa (Hoppe, Wetzig, Schauerhammer, Kirchner) *1988 :kahden miehen kelkka: hopeaa (Hoppe, Musiol) :neljän miehen kelkka: hopeaa (Hoppe, Schauerhammer, Musiol, Voge) *1992 :neljän miehen kelkka: hopeaa (Hoppe, Musiol, Kühn, Hannemann) *1994 :neljän miehen kelkka: pronssia (Hoppe, Hielscher, Hannemann, Embach) Maailmanmestaruuskilpailuthttp://sports123.com/bob/mw-2.htmlhttp://sports123.com/bob/mw-4.html *1983 :kahden miehen kelkka: pronssia (Hoppe, Schauerhammer) *1985 :kahden miehen kelkka: kultaa (Hoppe, Schauerhammer) *1986 :kahden miehen kelkka: kultaa (Hoppe, Schauerhammer) *1987 :neljän miehen kelkka: hopeaa (Hoppe, Musiol, Wetzig, Schauerhammer) :kahden miehen kelkka: pronssia (Hoppe, Schauerhammer) *1989 :kahden miehen kelkka: hopeaa (Hoppe, Musiol) :neljän miehen kelkka: pronssia (Hoppe, Ferl, Musiol, Voge) *1990 :kahden miehen kelkka: pronssia (Hoppe, Musiol) *1991 :neljän miehen kelkka: kultaa (Hoppe, Musiol, Kühn, Langen) :kahden miehen kelkka: pronssia (Hoppe, Hannemann) *1993 :kahden miehen kelkka: pronssia (Hoppe, Hannemann) *1995 :neljän miehen kelkka: kultaa (Hoppe, Hannemann, Hielscher, Embach) *1996 :neljän miehen kelkka: pronssia (Hoppe, Voss, Peter, Embach) *1996 :neljän miehen kelkka: kultaa (Hoppe, Rühr, Hannemann, Embach) Euroopanmestaruuskilpailuthttp://sports123.com/bob/me-2.htmlhttp://sports123.com/bob/me-4.html *1985 :kahden miehen kelkka: hopeaa (Hoppe, Schauerhammer) :neljän miehen kelkka: hopeaa (Hoppe, Wetzig, Voge, Schauerhammer) *1986 :kahden miehen kelkka: kultaa (Hoppe, Schauerhammer) *1987 :kahden miehen kelkka: kultaa (Hoppe, Schauerhammer) :neljän miehen kelkka: kultaa (Hoppe, Schauerhammer, Wetzig, Musiol) *1989 :kahden miehen kelkka: hopeaa (Hoppe, Musiol) *1995 :neljän miehen kelkka: kultaa (Hoppe, Hielscher, Hannemann, Embach) *1996 :neljän miehen kelkka: hopeaa (Hoppe, Hielscher, Hannemann, Embach) ==Lähteet== * Sports Reference: Wolfgang Hoppe ===Viitteet=== Luokka:Itäsaksalaiset rattikelkkailijat Luokka:Saksalaiset rattikelkkailijat Luokka:Itäsaksalaiset olympiavoittajat Luokka:Saksalaiset olympiamitalistit Luokka:Vuonna 1957 syntyneet Luokka:Elävät henkilöt